পুলিশ ও এলাকাবাসি জানায়, গাজীপুর মহানগরের চান্দনা গ্রামের আব্দুল মোতালেবের বাড়ির একই ঘরে আল আমিন তার দু’স্ত্রী সাবিনা আক্তার ও সাথীকে নিয়ে ভাড়া থাকে। দু’সতীনের মধ্যে আল আমিনের প্রথম স্ত্রী সাবিনা এবং সাথী দ্বিতীয় স্ত্রী। পারিবারিক সমস্যা নিয়েবৃহস্পতিবার দিবাগত রাতে তাদের মধ্যে বাকবিতন্ডা হয়। শুক্রবার ভোররাতে সেহরী খাওয়ার সময় তাদের কোন সাড়া শব্দ না পেয়ে ন্থানীয়রা ঘুম থেকে জাগিয়ে তোলার জন্য আল আমিনের ঘরে গিয়ে সাথীর লাশ মেঝেতে দেখতে পায়। তবে ঘটনার পর থেকে গার্মেন্টস কর্মী আল আমিন ও তার প্রথম স্ত্রী সাবিনাকে খুঁজে পায়নি এলাকাবাসি। খবর পেয়ে সকালে জয়দেবপুর থানা পুলিশ ঘটনাস্থল থেকে নিহতের লাশ উদ্ধার করে ময়না তদন্তের জন্য শহীদ তাজ উদ্দিন আহমদ মেডিক্যাল কলেজ হাসপাতাল মর্গে পাঠিয়েছে।